74. ΤΡΑΠΕΖΑ ΤΗΣ ΕΛΛΑΔΟΣ ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ  ΠΙΣΤΩΤΙΚΩΝ ΘΕΜΑΤΩΝ Αριθ.512 της 18/30 Αυγ. 1994 (ΦΕΚ Α΄ 133) (Συνεδρίαση 544/27.7.93, θέμα 4) Έγκριση ίδρυσης 4 υπηρεσιακών μονάδων του Ταχυδρομικού Ταμιευτηρίου σε τόπους της επιλογής του. Αφού έλαβε υπόψη: α)Τις διατάξεις των άρθρ. 1 και 2 (εδάφ. 4) του Α.Ν. 1665/51 «περί λειτουργίας και ελέγχου Τραπεζών». β)Την απόφ. ΕΝΠΘ 505/8/23.7.92, όπως ισχύει. γ)Το από 9.6.64 (Α.Π. 12707) αίτημα του Ταχυδρομικού Ταμιευτηρίου με το οποίο ζητεί την ίδρυση 4 νέων υπηρεσιακών μονάδων, αποφάσισε: Εγκρίνεται η ίδρυση από το Ταχυδρομικό Ταμιευτήριο 4 υπηρεσιακών μονάδων του σε τόπους της επιλογής του. Για την προθεσμία έναρξης λειτουργίας των ως άνω υπηρεσιακών μονάδων καθώς και για τα της αναγγελίας έναρξης λειτουργίας τους στην Τράπεζα της Ελλάδος, ισχύουν οι διατάξεις της απόφ. ΕΝΠΘ 505/8/23.7.92. Από την απόφαση αυτή δεν προκαλείται δαπάνη σε βάρος του Κρατικού Προϋπολογισμού. 